Idioma castellano

O **castellano** u **espanyol** ye una luenga romance d'o grupo iberico, orichinada en o condau y reino medieval de Castiella, que encluyiba alto u baixo l'actual provincia de Burgos y parte d'os actuals territorios de La Rioja y Cantabria, en Espanya.

Tanto en Espanya como en Hispanoamerica amás de como espanyol se conoixe tamién a l'idioma como castellano, en referencia a la suya rechión d'orichen. Ista denominación de *castellano* ye especialment popular en o Cono Sud y entre os fablants d'as demás luengas d'Espanya (catalán, gallego, basco, astur-leyonés, aragonés...).

Muitos creyen que o termin *castellano* habría de reservar-se a las variedaz de l'idioma fablatas en Castiella. Por contra, atros consideran que *espanyol* no habría d'emplegar-se, ya que parixería que ye a sola luenga espanyola en exclusiva, como si s'endicase que o gallego, basco, asturiano, aragonés, occitán u catalán no fuesen tamién espanyolas; amás de considerar que "luenga castellana" ye a denominación mas antiga.

Os espanyols d'ordinario dicen a iste idioma *espanyol* cuan fablan d'er chunto a idiomas foranos (eix. francés u anglés), pero dicen *castellano* cuan en fablan chunto a atros idiomas rechionals d'Espanya (eix. catalán). En os demás países d'o mundo hispano ye costumbre decir-le a l'idioma tanto *castellano* como *espanyol*, predominando iste zaguer nombre.

Ye fablato como luenga materna por bels 360 millons de personas. Contando a aquels que lo fablan como segunda luenga, s'estima que a cifra arriba en bels 450 millons (2004). incluyindo-ie a quí lo charran como segundo idioma, ye chunto con l'anglés a luenga occidental que conta con mas fablants, as dos superadas amplament por o chinés mandarín.

Ye un d'os seis idiomas oficials d'a Organización d'as Nacions Unidas. Ye tamién idioma oficial en cuantas d'as prencipals organizacions internacionals como a Unión Europea, a Unión Africana, a Organización d'os Estaus Americanos,, a Organización d'Estaus Iberoamericanos, o Tractau de Libre Comercio d'America d'o Norte,, a Unión de Nacions Sudamericanas, a Comunidat d'o Caribe, os Organización d'Estaus d'Africa, Caribe y Pacifico entre atras. En l'ambito esportivo, ye de destacar que ye oficial en a FIBA, a FIFA, y World Athletics,

## Fonetica

## Lexico

A mes gran part d'o lexico castellano ye d'orichen latín, o lexico prerromano (vasquismos, celtismos, etcetera) tiene muita menor presencia que o lexico patrimonial latín. Chunto con as parolas patrimonials tamién bi ha cultismos y semicultismos. Bi ha un superstrato chermanico gotico y un superstrato arabe. As luengas romances occidentals han aportau tamién muito lexico por as relacions humanas, economicas o militars (lusismos, leyonesismos, aragonesismos, catalanismos, occitanismos, galicismos y italianismos principalment). En o Sieglo d'Oro entroron muitos americanismos, chunto con parolas orichinarias de países baixo a influencia cultural espanyola (italianismos, galicismos, neerlandismos). Entre os sieglos XVIII y XIX bi habió una entrada masiva de galicismos. Dende o sieglo XIX a influencia anglesa ye creixient y actualment entran muitos anglicismos d'orichen americano.

## Dialectos

Os diferents dialectos d'o castellano han cambiau con o tiempo y con a expansión d'o castellano. Bi ha dialectos en Espanya, America y Africa. Cal destacar tamién que en a población hispanoamericana prencipalment d'Estaus Unius y o Mexico amán d'Estaus Unius se dan mesclas linguisticas sin garra normalización conoixidas como spanglish y pocho respectivament.

## Bibliografía

*  Rafael Lapesa: *[[Historia de la lengua española]]*. Editorial Gredos, 2001. 
*  David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Editorial Gredos, S.A., 2002 ISBN 8424923391, 9788424923396.
*  Mario Desjardins: *Breve estudio de los galicismos a través de la historia*. TINKUY nº 4. Febrero, 2007.

## Referencias

## Vinclos externos
### Organizacions
*  Real Academia Española - Reyal Academia Espanyola, Institución especializada en lexicografía, gramatica, ortografía y bases de datos lingüisticas. 
*  Instituto Cervantes - Institución publica espanyola que os suyos obchectivos prencipals son a promoción y ensenyanza d'a luenga espanyola y la difusión d'a cultura d'Espanya, Hispanoamerica y Hispanoafrica.
*  ''Asociación de Academias de la lengua española''.

### Diccionarios
*  Diccionario d'a Reyal Academia Espanyola (RAE).
*  ''Diccionario panhispanico de dudas''.
*  ''Diccionario del español de Mexico''.